REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA BABINA GREDA

OPĆINSKO VIJEĆE

KLASA: 245-02/23-01/2

URBROJ: 2196-7-01-23-1

Babina Greda, 10. ožujka 2023.

Na temelju članka 13. Zakona o zaštiti od požara („Narodne novine“ br. 92/10) i članka 18. Statuta Općine Babina Greda („Sl. Vjesnik Vukovarsko-srijemske županije“ br. 11/09,04/13, 03/14, 01/18, 13/18, 27/18, pročišćeni tekst, 21A/19, 03/20 i 04/21), Općinsko vijeće Općine Babina Greda na 08. sjednici održanoj dana 10. ožujka 2023. godine, donosi

O D L U K U

Članak 1.

Prihvaća se Izvješće o stanju zaštite od požara u 2022. godini po Planu zaštite od požara i tehnoloških eksplozija za Općinu Babina Greda, kako slijedi:

Dobrovoljno vatrogasno društvo u Općini Babina Greda vršilo je motrenje i gašenje požara te provodilo preventivne mjere zaštite od požara u 2022. godini. U tom smislu DVD je imalo u 2022. godini, 11 (jedanaest) intervencija na otvorenom prostoru (gašenje suhe trave, raslinja), ali bez materijalne štete, te 3 (tri) intervencije u zatvorenom prostoru (kuća, dio zgrade i gospodarska zgrada), također je bila i 1 (jedna) tehnička intervencija na putu Babina Greda – Štitar, što čini ukupnu brojku od 15 (petnaest) intervencija u 2022. godini. Zahvaljujući postrojbi DVD - a Babina Greda za gašenje požara u 2022. godini na području Općine Babina Greda izbjegnuta je veća materijalna šteta.

Članak 2.

Dobrovoljno vatrogasno društvo u Općini Babina Greda provodilo je gašenje požara preventivne mjere zaštite od požara u 2022. godini. U tom smislu DVD Babina Greda je imalo u 2022. godini 15 intervencija, od toga 11 na otvorenom (iz točke 1.) Stradalih u ovim požarima nije bilo. Procjenu štete utvrđuju nadležne službe.

Članak 3.

Za osnovno djelovanje DVD-a Babina Greda za potrebe registracije vozila, nabavku opreme i liječničkih pregleda vatrogasaca te ostalu redovnu djelatnost doznačena sredstva u 2022. godini iznose 13.935,89 eura /105.000,00 kuna.

Članak 4.

Ovo Izvješće stupa na snagu osmog (8) dana od dana objave u „Službenom vjesniku“ Vukovarsko-srijemske županije.

Predsjednik

Općinskog vijeća:

Tomo Đaković